smcproject/ml-wiki-sentences huggingface dataset:
പടിഞ്ഞാറൻ അഥവാ പൂർവ്വ ഹാൻ രാജവംശത്തിന്റെ ചരിത്രം പ്രതിപാദിക്കുന്ന ഒരു ചൈനീസ് ഗ്രന്ഥമാണ് ഹാനിന്റെ പുസ്തകം .
ബി.സി. 206 -ലെ ഒന്നാമത്തെ ചക്രവർത്തി മുതൽ എ.ഡി. 23 യിലെ വാംഗ് മാംഗിന്റെ പതനം വരെയുള്ള ചരിത്രമാണ് ഇതിലെ പ്രതിപാദ്യം.
കോടതിയിലെ ഒരു ഓഫീസറായിരുന്ന ബാൻ ഗു , അയാളുടെ സഹോദരി ബാൻ ഷാവോയുടെ സഹായത്തോടെ, അവരുടെ പിതാവ് ബാൻ ബിയാവോ തുടങ്ങിവച്ച ജോലി എ.ഡി. 111ൽ പൂർത്തിയാക്കുകയായിരുന്നു.
പ്രശസ്ത ലോകചരിത്ര ഗ്രന്ഥമായ വലിയ ചരിത്രകാരന്റെ രേഖകളെ മാതൃകയായി സ്വീകരിച്ചാണ് അവർ പുസ്തകം രചിച്ചത്.
എന്നിരുന്നാലും ഒരൊറ്റ രാജവംശത്തെ പറ്റിയുള്ള  ആദ്യ ജീവചരിത്ര ഗ്രന്ഥമാണ്  ഹാനിന്റെ പുസ്തകം.
ആ കാലഘട്ടത്തിലെ വിവിധ വിഷയങ്ങളെ പറ്റി അറിവുതരുന്ന ഒരു പക്ഷേ ഏക പുസ്തകമാണിത്.
ജപ്പാനെ സംബന്ധിച്ച ഏറ്റവും പുരാതന വിവരങ്ങളും ഇന്ത്യയെ പറ്റിയുള്ള പരാമർശങ്ങളും ഇതിലടങ്ങിയിട്ടുണ്ട്.
വർഷാനുഗത ചരിത്രങ്ങൾ
ചക്രവർത്തിമാരുടെ ജീവചരിത്രങ്ങൾ കൃത്യമായ വാർഷിക ക്രമത്തിൽ, ഏറ്റവും പ്രധാനപ്പെട്ട സന്ദർഭങ്ങളുടെ കാലികമായ വിവരണങ്ങൾ ഉൾപ്പെടുത്തി 12 വാല്യങ്ങളായി എഴുതിയിരിക്കുന്നു.
നമ്പർ തലക്കെട്ട് (ചൈനീസ്) തലക്കെട്ട് (ഇംഗ്ലീഷ്) തലക്കെട്ട് - മലയാളം 001 വാല്യം 1 (Part 1) , Volume 1 (Part 2) 高帝紀 Annals of Emperor Gaozu , 206-195 BCE ഹാൻ വംശത്തിലെ ഗാവോസു ചക്രവർത്തിയുടെ വർഷാനുഗത ചരിത്രം, കൃ.
206-195 002 വാല്യം 2 惠帝紀 Annals of Emperor Hui , 194-188 BCE ഹാൻ വംശത്തിലെ ഹുയി ചക്രവർത്തിയുടെ വർഷാനുഗത ചരിത്രം, കൃ.
194-188 003 വാല്യം 3 高后紀 Annals of Empress Lü Zhi (regent 195-180 BCE) ഹാൻ വംശത്തിലെ ലൂ ഝി ചക്രവർത്തിനിയുടെ വർഷാനുഗത ചരിത്രം, കൃ.
195-180 004 വാല്യം 4 文帝紀 Annals of Emperor Wen , 179-157 BCE ഹാൻ വംശത്തിലെ വെൻ ചക്രവർത്തിയുടെ വർഷാനുഗത ചരിത്രം, കൃ.
179-157 005 വാല്യം 5 景帝紀 Annals of Emperor Jing , 156-141 BCE ഹാൻ വംശത്തിലെ ജിംഗ് ചക്രവർത്തിയുടെ വർഷാനുഗത ചരിത്രം, കൃ.
156-141 006 വാല്യം 6 武帝紀 Annals of Emperor Wu , 140-87 BCE ഹാൻ വംശത്തിലെ വൂ ചക്രവർത്തിയുടെ വർഷാനുഗത ചരിത്രം, കൃ.
140-87 007 വാല്യം 7 昭帝紀 Annals of Emperor Zhao , 86-74 BCE ഹാൻ വംശത്തിലെ ഴാവോ ചക്രവർത്തിയുടെ വർഷാനുഗത ചരിത്രം, കൃ.
86-74 008 വാല്യം 8 宣帝紀 Annals of Emperor Xuan , 73-49 BCE ഹാൻ വംശത്തിലെ ഝുവാൻ ചക്രവർത്തിയുടെ വർഷാനുഗത ചരിത്രം, കൃ.
73-49 009 വാല്യം 9 元帝紀 Annals of Emperor Yuan , 48-33 BCE ഹാൻ വംശത്തിലെ യുവാൻ ചക്രവർത്തിയുടെ വർഷാനുഗത ചരിത്രം, കൃ.
48-33 010 വാല്യം 10 成帝紀 Annals of Emperor Cheng , 32-7 BCE ഹാൻ വംശത്തിലെ ചെംഗ് ചക്രവർത്തിയുടെ വർഷാനുഗത ചരിത്രം, കൃ.
32-7 011 വാല്യം 11 哀帝紀 Annals of Emperor Ai , 6-1 BCE ഹാൻ വംശത്തിലെ ആയി ചക്രവർത്തിയുടെ വർഷാനുഗത ചരിത്രം, കൃ.
6-1 012 വാല്യം 12 平帝紀 Annals of Emperor Ping , 1 BCE - 5 CE ഹാൻ വംശത്തിലെ പിംഗ് ചക്രവർത്തിയുടെ വർഷാനുഗത ചരിത്രം, കൃ.
മു.1 - കൃ.
5 കാലാനുക്രമമായ പട്ടികകൾ
Biao (表, പട്ടിക), 8 വാല്യം.
പ്രധാനപ്പെട്ടവരെ പറ്റിയുള്ള കാലാനുക്രമമായ പട്ടിക.
# Number തലക്കെട്ട് (Chinese) തലക്കെട്ട് (English) തലക്കെട്ട് (മലയാളം) 013 വാല്യം 13 異姓諸侯王表 Table of nobles not related to the imperial clan 014 വാല്യം 14 諸侯王表 Table of nobles related to the imperial clan 015 വാല്യം 15 王子侯表 Table of sons of nobles 016 വാല്യം 16 高惠高后文功臣表 Table of meritorious officials during the reigns of (Emperors) Gao, Hui, Wen and Empress Gao 017 വാല്യം 17 景武昭宣元成功臣表 Table of meritorious officials during the reigns of (Emperors) Jing, Wu, Zhao, Xuan, Yuan and Cheng 018 വാല്യം 18 外戚恩澤侯表 Table of nobles from families of the imperial consorts 019 വാല്യം 19 上百官公卿表 Table of nobility ranks and government offices 020 വാല്യം 20 古今人表 Prominent people from the past until the present അവലംബം ↑ ↑ പുറം കണ്ണികൾ Book of Han (Full text) Pan Chao (Ban Zhao), Female Historian Silk Road Seattle (The Silk Road Seattle website contains many useful resources including a number of full-text historical works, maps, photos, etc.) Book of Han Chinese text with matching English vocabulary
ഹാനിബാൾ ലെക്റ്റർ ഇംഗ്ലീഷ് വിലാസം https://ml.wikipedia.org/wiki/Hannibal_Lecter
നോവലിസ്റ്റ് തോമസ് ഹാരിസ് സൃഷ്ടിച്ച ഒരു കഥാപാത്രമാണ് ഹാനിബാൾ ലെക്റ്റർ .
തോമസ് ഹാരിസിന്റെ സസ്പെൻസ് നോവൽ ചതുഷ്ടയത്തിലെ പ്രധാന കഥാപാത്രമാണ് ലെക്റ്റർ.
റെഡ് ഡ്രാഗൺ (1981), ദ സൈലൻസ് ഓഫ് ദ ലാംബ്സ് (1988), ഹാനിബാൾ (1999), ഹാനിബാൾ റൈസിംഗ് (2006) എന്നീ നോവലുകളാണ് ഹാനിബാൾ ലെക്റ്ററിനെ കേന്ദ്ര കഥാപാത്രമാക്കി തോമസ് ഹാരിസ് എഴുതിയിട്ടുള്ളത്.
കുറ്റകൃത്യ മനഃശാസ്ത്രജ്ഞനും നരഭോജിയുമായ ഒരു പരമ്പര കൊലയാളിയായാണ് ലെക്റ്ററിനെ ഈ നോവലുകളിൽ അവതരിപ്പിച്ചിരിക്കുന്നത്.
ആദ്യ രണ്ട് നോവലുകളിലും വില്ലനായെത്തുന്ന ലെക്റ്റർ മൂന്നാമത്തേതിൽ നായകനാവുന്നു.
ലെക്റ്ററുടെ ബാല്യകാലവും പരമ്പരാ കൊലയാളിയാവുന്ന പശ്ചാത്തലവും വിശദീകരിക്കുന്ന നാലാം നോവലിൽ ലെക്റ്റർ വീണ്ടും പ്രതിനായകനാവുന്നു.
ഹാനിബാളിനെ കേന്ദ്രകഥാപാത്രമായി ആദ്യം നിർമിച്ച ചലച്ചിത്രം 1986ൽ പുറത്തിറങ്ങിയ മാൻഹണ്ടർ ആയിരുന്നു.
റെഡ് ഡ്രാഗൺ എന്ന നോവലിന്റെ ചലച്ചിത്രാവിഷ്ക്കാരമായിരുന്ന ഈ ചിത്രത്തിൽ ലെക്റ്ററിനെ അവതരിപ്പിച്ചത് ബ്രയാൻ കോക്സ് ആയിരുന്നു.
1991ൽ ദ സൈലൻസ് ഓഫ് ദ ലാംബ്സിനെ അടിസ്ഥാനമാക്കി അതേ പേരിൽ ചലച്ചിത്രം പുറത്തിറങ്ങി.
ഈ ചിത്രത്തിൽ ഹാനിബാൾ ലെക്റ്ററിനെ അവതരിപ്പിച്ച ആന്റണി ഹോപ്കിൻസ് തന്റെ അഭിനയത്തിന് ആ വർഷത്തെ അക്കാദമി അവാർഡ് നേടി.
പിന്നീട് 2001ൽ പുറത്തിറങ്ങിയ ഹാനിബാളിലും 2002ൽ പുറത്തിറങ്ങിയ റെഡ് ഡ്രാഗണിലും ഹോപ്കിൻസ് തന്നെയാണ് ലെക്റ്ററായി അഭിനയിച്ചത്.
2007ൽ പുറത്തിറങ്ങിയ ഹാനിബാൾ റൈസിംഗിൽ യുവാവായ ലെക്റ്ററിനെ ആരൺ തോമസും പ്രായമായ ലെക്റ്ററിനെ ഗാസ്പാഡ് ഉലിയലും ആണ് അവതരിപ്പിച്ചത്.
2003ൽ ഹാനിബാൾ ലെക്റ്ററിനെ ഏറ്റവും മികച്ച വില്ലനായി അമേരിക്കൻ ഫിലിം ഇൻസ്റ്റിറ്റ്യൂട്ട് തെരെഞ്ഞെടുത്തു.
2010 ജൂണിൽ എന്റർടെയിൻമെന്റ് വീക്കിലി പുറത്തിറക്കിയ 20 വർഷത്തിനിടെയുള്ള മികച്ച 100 കഥാപാത്രങ്ങളുടെ പട്ടികയിലും ലെക്റ്റർ ഇടം പിടിച്ചിരുന്നു.
റെഡ് ഡ്രാഗണിൽ ലെക്റ്ററിന് അറിയപ്പെടുന്ന ഒരു മാനസികാസുഖവുമില്ലെന്ന് വ്യക്തമാക്കുന്നുണ്ട്.
സൈലൻസ് ഓഫ് ദ ലാംബ്സിൽ ലെക്റ്റർ ഒരു തികഞ്ഞ സാമൂഹ്യ ജീവിയാണെന്ന് ലെക്റ്ററിന്റെ കാവൽക്കാരനായ ഡോ. ഫ്രെഡെറിക് ചിൽട്ടൺ അവകാശപ്പെടുന്നുണ്ട്.
എന്നാൽ ഈ നോവലിന്റെ ചലചിത്ര രൂപത്തിൽ ലെക്റ്റർ ഒരു തികഞ്ഞ മനോരോഗിയാണെന്നാണ് പറയുന്നത്.
റെഡ് ഡ്രാഗൺ എന്ന നോവലിൽ നായകനായ വിൽ ഗ്രഹാം, ലെക്റ്റർ ചെറിയ കുട്ടികളെപ്പോലെ മൃഗങ്ങളെ ഉപദ്രവിക്കാറുണ്ടെന്ന് പറയുന്നുണ്ട്.
എന്നാൽ തുടർന്നുള്ള നോവലുകളിൽ ലെക്റ്ററിന് മൃഗങ്ങളോടുള്ള സ്നേഹം കാണാവുന്നതാണ്.
ഹാനോക് ഇംഗ്ലീഷ് വിലാസം https://ml.wikipedia.org/wiki/Hanok ഗിവ (기와)
പരമ്പരാഗത കൊറിയൻ ഭവനങ്ങളാണ് ഹാനോക് ( Hanok ) എന്നറിയപ്പെടുന്നത്.
കൊറിയൻ വാസ്തുവിദ്യയിൽ നിർമിച്ചിരിക്കുന്ന ഇവ ഭൂപ്രകൃതിയേയും കാലാവസ്ഥയേയുംകണക്കിലെടുത്താണ് രൂപകല്പനചെയ്തിരിക്കുന്നത്.
ഹാനോക്ക് ഭവനത്തിന്റെ അകവും അത്തരത്തിൽ തന്നെയാണ് രൂപപ്പെടുത്തിയിരിക്കുന്നത്.
ബീസാനിംസു(Baesanimsu (배산임수) എന്നറിയപ്പെടുന്ന കൊറിയൻ വാസ്തുശാസ്ത്രമാണ് ഇതിന്റെ നിർമിതിക്ക നിദാനം.
ഹാനോക് ഭവനത്തിന്റെ മുന്നിൽ നദിയും പിന്നിൽ പർവ്വതവും ഉണ്ടെങ്കിൽ അത് ഒരു ഉത്തമ ഭവനായിരിക്കും എന്ന് വിശ്വസിക്കപ്പെടുന്നു.
ഓണ്ഡോൾ എന്നറിയപ്പെടുന്ന ഒരു താപന രീതിയും ഹാനോക് വീടുകളിൽ ഉണ്ട്.
അതികഠിനമായ ശൈത്യത്തിൽനിന്നും ഇത് അന്തേവാസികളെ സംരക്ഷിച്ച് നിർത്തുന്നു.
പ്രാദേശികമായും ഹാനോക്കുകൾ വ്യത്യാസപ്പെടാം.
തണുത്തുറഞ്ഞ വടക്കൻ പ്രദേശങ്ങളിൽ സംവൃതചതുര രൂപത്തിലുള്ള ഹാനോക്കുകളാണ് കാണപ്പെടുന്നത്.
ഇത് താപത്തെ തടഞ്ഞുനിർത്താൻ സഹായിക്കുന്നു. 'L' ആകൃതിയിലുള്ള ഹാനോക്കുകൾ മധ്യനാടുകളിലും, 'I' ആകൃതിയിലുള്ള ഹാനോക്കുകൾ തെക്കൻ പ്രദേശങ്ങളിലും കണ്ടുവരുന്നു.
പ്രാദേശികമായി സുലഭമായ മണ്ണ് , തടി , കല്ലുകൾ എന്നിവയാണ് ഹാനോക്കിന്റെ പ്രധാന നിർമ്മാണ സാമഗ്രികൾ.
തീർത്തും പരിസ്ഥിതിക്ക് ദോഷം ചെയ്യാത്ത വസ്തുക്കളാണിവ.
ഗിവ(Giwa) എന്നറിയപ്പെടുന്ന ഓടുകളും ഹാനോക്കിൽ ഉപയോഗിഛ്കിരിക്കുന്നു.
കൊറിയൻ പരമ്പരാഗത കടലാസായ ഹഞിയും(Hanji) ഇതിന്റെ നിർമ്മാണത്തിനായ പ്രയോജനപ്പെടുത്തിയിരിക്കുന്നു.
ചിത്രശാല ഹാനോക്കിന്റെ മേൽക്കൂര ഒരു ഹാനോക്കിൽ ചൂലുകൾ സൂക്ഷിച്ചിരിക്കുന്ന ഭാഗം നാംസാ ഗ്രാമത്തിലെ ഹാനോക്കുകൾ വസന്തകാലത്തെ ഒരു ഹാനോക്ക് കൊറിയൻ വീട്ടുസാമഗ്രികൾ കൊറിയൻ തത്ത്വചിന്തകാനായിരുന്ന  ജിയോങ് യാക്-യൊങ് ഇന്റെ ഗൃഹം അടുക്കള ഒരു ഹാനോക് ഗ്രാമം ബക്ചോൺ ഹാനോക് ഗ്രാമത്തിലെ ഒരു ഹാനോക് ഹാനോക്കിന്റെ അകത്തളം അവലംബം പുറത്തേക്കുള്ള കണ്ണികൾ Hanok എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
(Korean ഭാഷയിൽ) Hanok Cultural center Korea Society Podcast: Architect Doojin Hwang speaks about the rebirth of the Hanok Archived 2014-07-24 at the Wayback Machine .
ഹെബ്രായർക്കെഴുതിയ ലേഖനം ഇംഗ്ലീഷ് വിലാസം https://ml.wikipedia.org/wiki/Epistle_to_the_Hebrews പുതിയ നിയമം മത്തായി എഴുതിയ സുവിശേഷം മർക്കോസ്‌ എഴുതിയ സുവിശേഷം ലൂക്കാ എഴുതിയ സുവിശേഷം യോഹന്നാൻ എഴുതിയ സുവിശേഷം അപ്പസ്തോലന്മാരുടെ പ്രവർത്തനങ്ങൾ റോമാക്കാർക്കെഴുതിയ ലേഖനം കോറിന്തോസുകാർക്ക് എഴുതിയ ഒന്നാം ലേഖനം കോറിന്തോസുകാർക്ക് എഴുതിയ രണ്ടാം ലേഖനം ഗലാത്തിയാക്കാർക്ക് എഴുതിയ ലേഖനം എഫേസോസുകാർക്ക് എഴുതിയ ലേഖനം ഫിലിപ്പിയർക്ക് എഴുതിയ ലേഖനം കൊളോസോസുകാർക്ക് എഴുതിയ ലേഖനം തെസലോനിക്കാക്കാർക്ക് എഴുതിയ ഒന്നാം ലേഖനം തെസലോനിക്കാക്കാർക്ക് എഴുതിയ രണ്ടാം ലേഖനം തിമോത്തിയോസിനെഴുതിയ ഒന്നാം ലേഖനം തിമോത്തിയോസിനെഴുതിയ രണ്ടാം ലേഖനം തീത്തോസിനെഴുതിയ ലേഖനം ഫിലമോനെഴുതിയ ലേഖനം ഹെബ്രായർക്കെഴുതിയ ലേഖനം കാതോലിക ലേഖനങ്ങൾ യാക്കോബ്‌ എഴുതിയ ലേഖനം പത്രോസ് എഴുതിയ ഒന്നാം ലേഖനം പത്രോസ് എഴുതിയ രണ്ടാം ലേഖനം യോഹന്നാൻ എഴുതിയ ഒന്നാം ലേഖനം യോഹന്നാൻ എഴുതിയ രണ്ടാം ലേഖനം യോഹന്നാൻ എഴുതിയ മൂന്നാം ലേഖനം യൂദാ ശ്ലീഹാ എഴുതിയ ലേഖനം യോഹന്നാനു ലഭിച്ച വെളിപാട്‌ This box: view talk edit
ക്രിസ്തീയബൈബിളിന്റെ ഭാഗമായ പുതിയനിയമത്തിലെ പുസ്തകങ്ങളിൽ ഒന്നാണ് ഹെബ്രായർക്കെഴുതിയ ലേഖനം .
പ്രതിസന്ധികളിലും പീഡങ്ങളിലും സ്ഥിരതയോടെയിരിക്കാൻ വിശ്വാസികളെ ആഹ്വാനം ചെയ്യുക എന്ന ലക്ഷ്യത്തോടെ എഴുതപ്പെട്ടതാണിത്.
ദൈവത്തിനും മനുഷ്യരാശിക്കും ഇടയിലുള്ള ഏക മദ്ധ്യസ്ഥൻ എന്ന യേശുവിന്റെ സ്ഥാനമാണ് ഈ ലേഖനത്തിന്റെ കേന്ദ്രപ്രമേയം.
ഈ ലേഖനത്തിന്റെ പാഠം രചയിതാവിനെക്കുറിച്ച് സൂചനയൊന്നും തരുന്നില്ല.
സഭാചരിത്രത്തിലെ ആദിമകാലം മുതലേ ഇതിന്റെ കർതൃത്വത്തെക്കുറിച്ച് തർക്കം നിലനിന്നിരുന്നു.
നാലാം നൂറ്റാണ്ടിൽ ജെറോമും , ഹിപ്പോയിലെ ആഗസ്തീനോസും ഇതിനെ പൗലോസിന്റെ രചനയായി കണ്ടു: അവരോടു പൊതുവേ യോജിച്ച സഭ, പ്രൊട്ടസ്റ്റന്റ് നവീകരണകാലം വരെ ഇതിനെ പൗലോസിന്റെ പതിനാലാമത്തെ ലേഖനമായി കണക്കാക്കിയിരുന്നു.
എന്നാൽ ആ നിലപാട് ഇന്നു മിക്കവാറും തിരസ്കരിക്കപ്പെട്ടിരിക്കുകയും ഇതിന്റെ കർതൃത്വം അജ്ഞാതമായി തുടരുകയും ചെയ്യുന്നു.
ദൈവമഹത്ത്വത്തിന്റെ പ്രകാശവും, ദൈവികസത്തയുടെ മുദ്രപേറുന്നവനും, തന്റെ ശക്തിയുടെ വചനത്താൽ പ്രപഞ്ചത്തെ നിലനിർത്തുന്നവനും ആയി യേശുവിനെ വിശേഷിപ്പിച്ചുകൊണ്ടാണ് ലേഖനം തുടങ്ങുന്നത്.
ആദിമൻ, പുത്രൻ, ദൈവപുത്രൻ, പുരോഹിതൻ, മഹാപുരോഹിതൻ തുടങ്ങി ഒട്ടേറെ വിശേഷണങ്ങൾ ഈ ലേഖനം യേശുവിനു നൽകുന്നു.
പുതിയനിയമത്തിലെ ഒരു സങ്കീർണ്ണഗ്രന്ഥം എന്നു ഇതു വിശേഷിക്കപ്പെട്ടിട്ടുണ്ട്.
ലേഖനം ക്രിസ്തുവിനെ മഹത്ത്വീകരിക്കപ്പെട്ട പുത്രനും മഹാപുരോഹിതനുമായി കണ്ട് അതുല്യമായ ഒരു ദ്വിമുഖക്രിസ്തുശാസ്ത്രം അവതരിപ്പിക്കുന്നു.
ഒന്നാം നൂറ്റാണ്ടിലെ ക്രിസ്തീയതയുടെ ലോകത്ത് ഈ ലേഖനത്തിന്റെ സ്ഥാനം എവിടെയെന്നതിനെക്കുറിച്ചുള്ള ചർച്ച തുടരുകയാണ്.
ഈ വിഷയത്തിൽ ഒട്ടേറെ രചനകൾ പ്രസിദ്ധീകരിക്കപ്പെട്ടിട്ടുണ്ടെങ്കിലും അഭിപ്രായൈക്യം സാധ്യമായിട്ടില്ല.
കർതൃത്വം ഉൾപ്പെടെ, ഇതുമായി ബന്ധപ്പെട്ട പലവിധം തർക്കങ്ങളിൽ നിഗമനങ്ങളിലേക്ക് എടുത്തുചാടാതിരിക്കുന്നതാണ് ബുദ്ധിപൂർവമായിരിക്കുകയെന്ന് ഒരെഴുത്തുകാരൻ നിരീക്ഷിച്ചിട്ടുണ്ട്.
ഗ്രന്ഥകർത്താവിനെക്കുറിച്ച് കൃതിയുടെ ഉള്ളടക്കം ഒരു സൂചനയും തരുന്നില്ല.
"ഹെബ്രായർക്കെഴുതിയ സുവിശേഷം" എന്ന സന്ദിഗ്ദ്ധരചനയുമായി ഈ ലേഖനത്തിനു  ബന്ധമൊന്നുമില്ല.
ഹെബ്രായർക്കെഴുതിയ ലേഖനത്തിലെ പുരോഹിത ക്രിസ്തുശാസ്ത്രത്തിന്റെ അടിവേരുകൾ, ചാവുകടൽ തീരത്തെ കുമ്രാനിൽ കണ്ടുകിട്ടിയ ഗ്രന്ഥശേഖരത്തിലെ രചനകളിൽ ചിത്രീകരിക്കപ്പെടുന്ന മെൽക്കിസദേക്കിന്റെ പാരമ്പര്യത്തിൽ പെട്ട രക്ഷകപുരോഹിതനിലാണെന്ന് പുതിയനിയമത്തിലും രണ്ടാം ദേവാലയകാല യഹൂദതയിലും പണ്ഡിതനായ എറിക്ക് മേസൺ കരുതുന്നു.
ഹെബ്രായർക്കുള്ള ലേഖനത്തിന് ഏതെങ്കിലും ആദിമയഹൂദ മിശിഹാവാദവുമായുള്ള ബന്ധം തെളിയിക്കപ്പെട്ടിട്ടില്ല.
എങ്കിലും, 'ഹെബ്രായരിലും' കുമ്രാൻ ഗ്രന്ഥങ്ങളിലും രക്ഷകപുരോഹിതൻ ദാവീദിയ പശ്ചാത്തലത്തിൽ പെടുന്നവനായി ചിത്രീകരിക്കപ്പെടുന്നു; രണ്ടിലും പുരോഹിതൻ യുഗാന്തദൗത്യത്തിനു നിയുക്തനാകുന്നത് ദൈവികകല്പനയാലാണ്; രണ്ടിലും പുരോഹിതന്മാർ യുഗാന്തപ്രാധാന്യമുള്ള പരിഹാരബലി അർപ്പിക്കുന്നു.
ഹെബ്രായർക്കുള്ള ലേഖനത്തിന്റെ രചയിതാവിനെ കുമ്രാനികളുടെ "രക്ഷകഅഹറോൻ" നേരിട്ടു സ്വാധീനിച്ചു കണില്ലെങ്കിലും, ദൈവകൂടാരത്തിൽ പരിഹാരബലി അർപ്പിക്കുന്ന നിത്യമധ്യസ്ഥനായി യേശുവിനെ സങ്കല്പിക്കുന്നതിന് പരോക്ഷമായി വഴിയൊരുക്കിയത്, കുമ്രാൻ സമൂഹം പിന്തുടർന്നിരുന്ന സമാന സങ്കല്പങ്ങളാവാം.
" സ്വീകർത്താക്കൾ
ഈ രചന യഹൂദക്രിസ്ത്യാനികൾക്കു വേണ്ടി എഴുതപ്പെട്ടതാണെന്ന വിശ്വാസത്തിന്റെ അടിസ്ഥാനത്തിലാണ് ഇതിന് "ഹെബ്രായർക്കെഴുതിയ ലേഖനം" എന്ന പേരുണ്ടായത്.
ആ വിശ്വാസത്തിനു രണ്ടാം നൂറ്റാണ്ടു വരെയെങ്കിലും പഴക്കമുണ്ട്.
എന്നാൽ ആദിമക്രിസ്തീയസഭയിൽ നിയമവാദികളുടേയും നിയമനിരാസികളുടേയും തീവ്രപക്ഷങ്ങൾക്കിടയിൽ നടന്നതായി, പുതിയനിയമത്തിൽ നിഴലിച്ചു കാണുന്ന ചർച്ചയുടെ ഭാഗമായി ഈ ലേഖനത്തെ കരുതുന്നതാണ് ഉചിതം.
അപ്പസ്തോലന്മാരായ യാക്കോബും പൗലോസും ഈ പക്ഷങ്ങളുടെ പ്രതിനിധികളായിരുന്നപ്പോൾ പത്രോസ് നിഷ്പക്ഷത കൈക്കൊണ്ടു.
ക്രിസ്തുമതത്തിലേക്കു പരിവർത്തിതരായ യഹൂദേതരർക്ക്, യഹൂദാചാരങ്ങൾ സ്വീകരിക്കാതെ തന്നെ ദൈവികവാഗ്ദാനങ്ങളിൽ പങ്കുപറ്റാനാകുമെന്ന് വ്യക്തമാക്കുന്ന ഈ ലേഖനം നിയമനിരാസികളുടെ പക്ഷം ചേരുന്നു.
ഇതിന്റെ സ്വീകർത്താക്കൾ എബ്രായർ ആയിരിക്കാനുള്ള സാധ്യതയെക്കുറിച്ച്, അമേരിക്കൻ ഉദാരദൈവശാസ്ത്രജ്ഞൻ എഡ്‌ഗർ ഗുഡ്സ്പീഡ് ഇങ്ങനെ നിരീക്ഷിക്കുന്നു.
"ലേഖനകർത്താവിന്റെ യഹൂദമതം യഥാർത്ഥവും വസ്തുനിഷ്ഠവുമെന്നതിനു പകരം, പുസ്തകാവലംബിയും അക്കാദമികവും ആണ്.  യഹൂദലിഖിതങ്ങളുടെ സെപ്ത്വജിന്റ് ഗ്രീക്കു പരിഭാഷയുടെ വായനയിൽ നിന്നു സ്വാംശീകരിച്ചതാണ് അതെന്നു വ്യക്തം.  അരമായ ഭാഷ സംസാരിക്കുന്ന യഹൂദരോ യഹൂദവംശജരായ ക്രിസ്ത്യാനികളോ ആയുള്ള ആശയവിനിമയത്തിൽ അദ്ദേഹത്തിന്റെ തേച്ചുമിനുക്കിയ യവനഭാഷ വിചിത്രമായ മാധ്യമമായി അനുഭവപ്പെടും."
ദൈവകൂടാരത്തെക്കുറിച്ചുള്ള ഇതിലെ പരാമർശങ്ങളുടെ അടിസ്ഥാനമാക്കി, ഇതിന്റെ രചന നടന്നത് യെരുശലേമിലെ യഹൂദരുടെ രണ്ടാം ദേവാലയം തകർക്കപ്പെട്ട ക്രി.
70-നു മുൻപായിരുന്നുവെന്ന് അനുമാനിക്കപ്പെടുന്നു.
യെരുശലേം നഗരത്തിന്റേയും ദേവാലയത്തിന്റേയും നാശത്തിനു ശേഷമായിരുന്നെങ്കിൽ ആ സംഭവങ്ങളെ തന്റെ വാദഗതികൾക്കു ബലം പകരുവാൻ ലേഖകൻ ഉപയോഗിക്കുമായിരുന്നു എന്ന യുക്തിയിലാണ് ഈ അനുമാനം.
63-ന്റെ രണ്ടാം പകുതിയിലോ 64-ന്റെ തുടക്കത്തിലോ രചിക്കപ്പെട്ടതാകാം ഇതെന്നു കത്തോലിക്കാവിജ്ഞാനകോശം കരുതുന്നു.
മതത്യാഗത്തെ തടയാൻ വേണ്ടി എഴുതിയതാണിതെന്നു പല പണ്ഡിതന്മാരും കരുതുന്നു.
മതത്യാഗമെന്നതിന് പല അർത്ഥങ്ങളും കല്പിക്കപ്പെടുന്നുണ്ട്.
ക്രിസ്തുമതത്തിലെ തന്നെ ഒരു വിഭാഗത്തിൽ പെട്ടവർ ലേഖകനിഷ്ടമില്ലാതിരുന്ന ഒരു യാഥാസ്ഥിതിക വിഭാഗത്തിൽ ചേരുന്നതോ ക്രിസ്തുമതത്തിൽ നിന്ന് പാഗൻ ആരാധനാമുറകളിലേക്കുള്ള നീക്കമോ ആകാം അത്.
ലേഖനത്തിന്റെ യഹൂദ-ക്രിസ്തീയ പശ്ചാത്തലം വച്ചുനോക്കുമ്പോൾ, അത് എബ്രായക്രൈസ്തവരുടെ സിനഗോഗിലേക്കുള്ള മടക്കമാവുന്നതിന് സാധ്യത കൂടുതലാണ്.
യഹൂദേതരക്രൈസ്തവർ യഹൂദാചാരങ്ങൾ സ്വീകരിക്കുന്നതിനെ ലേഖകൻ നിരുത്സാഹപ്പെടുത്തുന്നു.
"നമുക്കു നമ്മുടെ വിശ്വാസത്തിൽ ഉറച്ചു നിൽക്കാം"(4:14) എന്നാണ് ലേഖകൻ പറയുന്നത്.
ദൈവത്തിന്റെ സവിശേഷമായ ഇടപെടലിലൂടെയുള്ള ലോകസൃഷ്ടിയെ(special creation) ലേഖനം എടുത്തു പറയുന്നു.
ദൈവം തന്റെ പുത്രൻ യേശുക്രിസ്തു വഴി ലോകങ്ങളെ സൃഷ്ടിച്ചു എന്നു ലേഖകൻ പറയുന്നു.
"ദൈവം...ഈ അന്തിമനാളുകളിൽ തന്റെ പുത്രനിലൂടെ സംസാരിച്ചു...അവനിലൂടെ തന്നെ അവൻ ലോകങ്ങളേയും സൃഷ്ടിച്ചു."
(1:1-2) ലോകങ്ങൾ സ്വയം, ദൈവം അവയെ എങ്ങനെ സൃഷ്ടിച്ചുവെന്നു വെളിവാക്കുന്നില്ല എന്നു ലേഖനം പറയുന്നു.
"ലോകങ്ങൾ ദൈവവചനത്തിലൂടെ സൃഷ്ടിക്കപ്പെട്ടു; അങ്ങനെ അദൃശ്യമായവയിൽ നിന്നു ദൃശ്യമായവ ഉണ്ടായി എന്നും നാം വിശ്വാസത്തിലൂടെ അറിയുന്നു.
(11:3).
ദൈവപുത്രൻ വഴിയുള്ള പുതിയനിയമത്തിലെ വെളിപാടിന് പ്രവചകർ മുഖാന്തരമുള്ള പഴയനിയമത്തിലെ വെളിപാടിനുപരിയുള്ള മഹത്ത്വത്തെക്കുറിച്ചു പറഞ്ഞുകൊണ്ടാണ് ലേഖനം തുടങ്ങുന്നത്.1:1-4).
തുടർന്ന്, പുതിയ ഉടമ്പടിയ്ക്ക് പഴയതിന്മേലുള്ള മേന്മ സ്ഥാപിക്കാൻ, ദൈവപുത്രന് പഴയ ഉടമ്പടിയുടെ ഉടമ്പടിയിലെ മദ്ധ്യസ്ഥരായ (1:5-2:18; 3:1-4:16) മോശെയ്ക്കും യോശുവായ്ക്കും മേലും, മെൽക്കിസദേക്കിന്റെ പരമ്പരയിൽ പെട്ട മഹാപുരോഹിതനായ യേശുവിന് അഹറോന്റെ പിന്തുടർച്ചയിലുള്ള ലേവ്യപുരോഹിതന്മാർക്കു മേലും ഉള്ള മഹത്ത്വം അദ്ദേഹം എടുത്തുകാട്ടുന്നു.
(5:1-10:18) ശൈലി
ഈ ലേഖനം ബോധപൂർവം നിർവഹിക്കപ്പെട്ട ഒരു സാഹിത്യരേഖയാണ്.
ഇതിലെ യവനഭാഷയുടെ 'ശുദ്ധി' അലക്സാണ്ഡ്രിയയിലെ ക്ലെമന്റിനെ ആകർഷിച്ചിരുന്നുവെന്ന് സഭാചരിത്രകാരനായ കേസറിയായിലെ യൂസീബിയസ് സാക്ഷ്യപ്പെടുത്തുന്നു.
പൗലോസിന്റെ രചനയായി ഇതിനെ കരുതിയ ക്ലെമന്റ്, യഹൂദർക്കു വേണ്ടി എബ്രായ ഭാഷയിൽ പൗലോസ് ഇതു രചിക്കുകയും പിന്നീട് സുവിശേഷകനായ ലൂക്കാ യവനഭാഷയിലേക്കു പരിഭാഷപ്പെടുത്തുകയും ചെയ്തതായി കരുതി.
പൗലോസിന്റെ ലേഖനങ്ങളിൽ നിന്ന് ഇതിനുള്ള വ്യതിരിക്തത  മനസ്സിലാക്കാൻ അറിവുള്ള നിരൂപകർക്കൊക്കെ സാധിക്കുമെന്ന ഒരിജന്റെ സാക്ഷ്യവും യൂസീബിയസ് രേഖപ്പെടുത്തുന്നു.
ഇതിന്റെ ആശയം പൗലോസിന്റേതായിരിക്കാമെങ്കിലും വാക്കുകൾ മറ്റാരുടേതോ ആണെന്നും ഇതെഴുതിയതാരെന്ന് ദൈവത്തിനു മാത്രമേ അറിയൂ എന്നും ഒരിജൻ കരുതി.
വ്യത്യസ്തമായ രണ്ടിഴകൾ ചേർന്ന ഘടനയാണ് ഈ ലേഖനത്തിനുള്ളത്: വിശ്വാസപരമെന്നോ താത്ത്വികമെന്നോ വിശേഷിപ്പിക്കാവുന്നതാണ് ഇവയിൽ ആദ്യത്തെ ഇഴ.
ശക്തമായ ഉദ്ബോധനങ്ങൾ അല്ലെങ്കിൽ ആഹ്വാനങ്ങളുടെ  ഇഴയാണ് രണ്ടാമത്തേത്.
ഇവിടെ പ്രബോധനധാരയിലെ വിരാമങ്ങളിൽ വായനക്കാർക്കുള്ള മുന്നറിയിപ്പുകൾ ചേർത്തിരിക്കുന്നു.
ആരംഭാഭിവാദനം ഇല്ലാത്തെ 'ഹെബ്രായർ' പരമ്പരാഗതമായ ലേഖനശൈലിയിൽ എഴുതപ്പെട്ടതല്ല.
മൂലരൂപത്തിൽ ഒരു പ്രഭാഷണമായിരുന്ന ഈ കൃതി, അതിന്റെ നിർവഹണത്തിനു ശേഷം സമാപനാശംസകളും മറ്റും ചേർത്ത് ലേഖനരൂപത്തിലാക്കിയതാണെന്ന് കരുതുന്ന ആധുനികനിരൂപകരുണ്ട്.
(13:20-25)
പഴയനിയമത്തിന്റെ സെപ്ത്വജിന്റ് പരിഭാഷയിൽ നിന്നുള്ള പല ഉദ്ധരണികളും ഹെബ്രായർക്കെഴുതിയ ലേഖനത്തിൽ കാണാം.
എബ്രായർക്കു എഴുതിയ ലേഖനം അവലംബം 1 2 3 4 Fonck, Leopold.
"Epistle to the Hebrews."
New York: Robert Appleton Company, 1910.
Web: 30 Dec. 2009.
↑ ഹെബ്രായർക്കെഴുതിയ ലേഖനം 1:3 1 2 3 Mason, Eric F. നീ നിത്യപുരോഹിതനാകുന്നു:  രണ്ടാം ദേവാലയകാലത്തെ യഹൂദരുടെ രക്ഷകപ്രതീക്ഷയും ഹെബ്രായർക്കെഴുതിയ ലേഖനത്തിലെ പുരോഹിതക്രിസ്തുശാസ്ത്രവും" (STDJ 74; Leiden/Boston: Brill, 2008). ISBN 978-90-04-14987-8 ↑ Mackie, Scott D. Eschatology and Exhortation in the Epistle to the Hebrews. Tübingen: Mohr Siebeck, 2007. ISBN 978-3-16-149215-0 ↑ Mackie, Scott D. "Confession of the Son of God in the Exordium of Hebrews.
" Journal for the Study of the New Testament," 30.4 (2008) ↑ Schenck, Kenneth L. Cosmology and Eschatology in Hebrews The Settings of the Sacrifice.
Cambridge University Press, 2008.
ISBN 978-0-521-88323-8 ↑ Oegema, Gerbern S. "You Are a Priest Forever" book review.
Catholic Biblical Quarterly, Oct 2009, Vol.
71 Issue 4, p904-905.
↑ "The Canon Debate," McDonald Sanders editors, 2002, chapter 32, page 577, by James D. G. Dunn ↑ See Whitlark, Jason, Enabling Fidelity to God: Perseverance in Hebrews in Light of the Reciprocity Systems of the Ancient Mediterranean World (PBMS; Carlisle: Paternoster Press, 2008).
↑ കേസറിയായിലെ യൂസീബിയസ് , ക്രിസ്തുമുതൽ കോൺസ്റ്റന്റൈൻ വരെയുള്ള സഭാചരിത്രം  VI, xiv, xxv; Dorset പ്രസാധനം(പുറങ്ങൾ 254, 266) ↑ ഹെബ്രായർക്കെഴുതിയ ലേഖനം 1:1–14; 2:5–18; 5:1–14; 6:13–9:28;13:18–25 ↑ ഹെബ്രായർക്കെഴുതിയ ലേഖനം 2:1–4; 3:1–4:16; 6:1–12;10:1–13:17 ↑
ഹെമറ്റോമെട്ര
ഹെമറ്റോമെട്ര എന്നത് ഭർഭപാത്രത്തിൽ ആർത്തവരക്തം തങ്ങി നിൽകുന്ന അവസ്ഥയാണ്.
ഇംഗ്ലീഷ്: Hematometra.
ദ്വാരമില്ലാത്ത കന്യകാചർമ്മം അല്ലെങ്കിൽ തിരശ്ചീനമായ യോനീ ചർമ്മം എന്നിവയാണ് ഇതിനു കാരണമാകുന്നത്.
ആവർത്തിക്കപ്പെടുന്ന കോച്ചി വലിച്ചിലിനോടോപ്പം അടിവയറ്റിൽ ഉണ്ടാകുന്ന വേദനയാണ് പ്രധാന ലക്ഷണങ്ങളിൽ ഒന്ന്.
കൂടെക്കൂടെ മൂതമൊഴിക്കുക, മൂത്രം പിടിച്ചുവെയ്ക്കാൻ സാധിക്കാതിരിക്കുക എന്നിവയാണ് മറ്റു ലക്ഷണങ്ങൾ.
ആർത്തവവിരാമമായ സ്ത്രീകളിൽ അസാധാരണമായ അർത്തവ ലക്ഷണങ്ങൾ ഇതുമൂലം ഉണ്ടാവാം.
അകാരണമായ രക്തസ്രാവം, ഡിസ്മെനോറിയ, അമെനോറിയ എന്നിവ കാണാവുന്നതാണ് എങ്കിലും ആർത്തവ വിരാമമായ സ്ത്രീകളിൽ മിക്കവർക്കും ലക്ഷണങ്ങൾ ഉണ്ടാവാറില്ല.
ഗർഭപാത്രത്തിൽ രക്തം കെട്ടിനിൽകുന്നതു മൂലം ചിലർക്ക് രക്തസമ്മർദ്ദം കുറഞ്ഞു പോകാം.
കൈകൊണ്ടുള്ള പരിശോധനയിൽ ഗർഭപാത്രം കട്ടിയായും വലുതായതായും അനുഭവപ്പെടാം.
ഹെമറ്റോസാൽപിൻക്സ് ഇംഗ്ലീഷ് വിലാസം https://ml.wikipedia.org/wiki/Hematosalpinx
ഫാലോപ്യൻ ട്യൂബുകളിലേക്കുള്ള രക്തസ്രാവം ഉൾപ്പെടുന്ന ഒരു മെഡിക്കൽ അവസ്ഥയാണ് ഹെമറ്റോസാൽപിൻക്സ് (ചിലപ്പോൾ ഹീമോസാൽപിൻക്സ്).
ട്യൂബൽ ഗർഭാവസ്ഥയിൽ നിന്നുള്ള ഹെമറ്റോസാൽപിൻക്സ് പെൽവിക് വേദന, ഗർഭാശയ രക്തസ്രാവം എന്നിവയുമായി ബന്ധപ്പെട്ടിരിക്കാം.
ഗൈനക്കോളജിക്കൽ അൾട്രാസൗണ്ട് ഹെമറ്റോസാൽപിൻക്സ് കാണിക്കും.
മറ്റ് അവസ്ഥകളിൽ നിന്നുള്ള ഒരു ഹെമറ്റോസാൽപിൻക്സ് വേദനയില്ലാത്തതായിരിക്കാം.
പക്ഷേ ഗർഭാശയ രക്തസ്രാവത്തിലേക്ക് നയിച്ചേക്കാം.
ഹെമറ്റോസാൽപിൻ‌സിന് നിരവധി കാരണങ്ങൾ കാരണമാകാം, ഏറ്റവും സാധാരണമായത് ട്യൂബൽ ഗർഭധാരണമാണ്.
ഹീമോപെരിറ്റോണിയത്തിലേക്ക് നയിക്കുന്ന പെരിറ്റോണിയൽ അറയിലേക്കും രക്തം വഴുതിപ്പോവാം.
എൻഡോമെട്രിയോസിസ് അല്ലെങ്കിൽ ട്യൂബൽ കാർസിനോമയുമായി ഹെമറ്റോസാൽപിൻക്സ് ബന്ധപ്പെട്ടിരിക്കാം.
കൂടാതെ, ആർത്തവ രക്തയോട്ടം തടസ്സപ്പെട്ടാൽ (ക്രിപ്റ്റോമെനോറിയ), ഉദാഹരണത്തിന് ഒരു തിരശ്ചീന യോനി സെപ്തം മൂലമുണ്ടാകുന്നത്.
അത് ബാക്കപ്പ് ചെയ്യപ്പെടുകയാണെങ്കിൽ, അത് ഹെമറ്റോസാൽപിൻക്സിലേക്ക് നയിച്ചേക്കാം.
ഹെമറ്റോഫാജി ഇംഗ്ലീഷ് വിലാസം https://ml.wikipedia.org/wiki/Hematophagy ഒരു അനോഫെലിസ് സ്റ്റീഫൻസി കൊതുക് ഒരു മനുഷ്യ ഹോസ്റ്റിൽ നിന്ന് അതിന്റെ പ്രോബസ്സിസ് വഴി രക്തമൂറ്റുന്നു.
അടിവയറ്റിൽ നിന്ന് രക്തത്തിന്റെ തുള്ളി പുറന്തള്ളുന്നത് ശ്രദ്ധിക്കുക.
ഈജിപ്ത് മുതൽ ചൈന വരെ വിതരണം ചെയ്യുന്ന മലേറിയ വെക്റ്ററാണ് ഈ കൊതുക്.
ഒരു ബെഡ്ബഗ് ഗേറ്റ്കീപ്പർ ചിത്രശലഭങ്ങൾ ( പൈറോണിയ ടൈത്തോണസ് ) ഒരു രക്തപ്പാടിൽ നിന്ന് രക്തം വലിച്ചെടുക്കുന്നു
ചില ജീവികൾ ഭക്ഷണമായി രക്തപാനം ചെയ്യുന്നതിനെ ഹെമറ്റോഫാജി അല്ലെങ്കിൽ ഹെമറ്റോഫാജിയ എന്നു പറയുന്നു.
പോഷകസമൃദ്ധമായ പ്രോട്ടീനുകളും ലിപിഡുകളും അടങ്ങിയ ദ്രാവക കലയാണ് രക്തം എന്നതിനാൽ,  ഹെമറ്റോഫാജി പുഴുക്കൾ , ആർത്രോപോഡുകൾ തുടങ്ങി നിരവധി ചെറിയ ജീവികൾക്ക് എളുപ്പത്തിൽ ആഹാരം ലഭിക്കാനുള്ള ഒരു മാർഗ്ഗമാണ്.
കുടലിൽ വസിക്കുന്ന പരാന്നഭോജികളായ വിരകൾ, അട്ടകൾ (ഉദാ, നീരട്ട), തുടങ്ങിയവ ഇങ്ങനെ ആഹാരം സ്വീകരിക്കുന്നു.
ലംപ്രെയ്സ് , കാൻഡിരു എന്നിവ പോലുള്ള മത്സ്യം , വാമ്പയർ വവ്വാൽ പോലുള്ള സസ്തനികൾ , വാമ്പയർ ഗ്രൗണ്ട് ഫിഞ്ച് , മോക്കിംഗ് ബേർഡ് പോലുള്ള പക്ഷികൾ എന്നിവയും ഹെമറ്റോഫാജികളാണ്.
മെക്കാനിസവും പരിണാമവും
ഈ ഹെമറ്റോഫാഗസ് ജീവികൾക്ക്  ആതിഥേയരുടെ ചർമ്മത്തിൽ  തുളച്ചുകയറാൻ സഹായിക്കുന്ന വായ ഭാഗങ്ങളും രാസ ഘടകങ്ങളുമുണ്ട്.
ഇത്തരത്തിലുള്ള തീറ്റയെടുക്കൽ ഫ്ളെബോടോമി എന്നറിയപ്പെടുന്നു.
ഫ്ളെബോടോമി നടത്തിക്കഴിഞ്ഞാൽ (മിക്ക പ്രാണികളിലും ഒരു പ്രത്യേക നേർത്ത പൊള്ളയായ "സൂചി", ചർമ്മവും കാപ്പിലറികളും സുഷിരമാക്കുന്ന പ്രോബോസ്സിസ് ; വവ്വാലുകളിൽ മൂർച്ചയുള്ള ഇൻസിസർ പല്ലുകൾ  എന്നിവ ചർമ്മം മുറിക്കാൻ റേസറായി പ്രവർത്തിക്കുന്നു).
ഇവ സിരകളിൽ നിന്നോ കാപ്പിലറികളിൽ നിന്നോ രക്തം വലിച്ചെടുക്കുന്നു.
സ്വാഭാവിക ഹീമോസ്റ്റാസിസ് (രക്തം കട്ടപിടിക്കൽ), വാസോകോൺസ്ട്രിക്ഷൻ, വീക്കം, വേദന സംവേദനം എന്നിവ മറികടക്കാൻ, ഹെമറ്റോഫാഗസ് ജീവികൾഹെമ്പിയോകെമിക്കൽ പദാർത്ഥങ്ങൾ ഉപയോഗിക്കുന്നു.
ഉദാഹരണത്തിന് ഉമിനീരിൽ കൂടി ആതിഥേയ ജീവിയിലെത്തുന്ന രാസപദാർത്ഥം അനസ്തേഷ്യയും കാപ്പിലറി ഡൈലേഷനും ഉണ്ടാക്കുന്നു.
അട്ടകൾ സ്രവിക്കുന്ന ഹിരുഡിൻ പോലുള്ള രാസപദാർത്ഥങ്ങൾ ഈ പവൃത്തി ചെയ്യുന്നു.
നിരവധി ഹെമറ്റോഫാഗസ് ഇനങ്ങളുടെ ഉമിനീരിലെ പദാർത്ഥങ്ങൾ പഠിക്കുന്നതിൽ നിന്ന് ശാസ്ത്രജ്ഞർ ആൻറികൊയാഗുലന്റ് മരുന്നുകൾ വികസിപ്പിച്ചെടുത്തിട്ടുണ്ട്.
മെഡിക്കൽ പ്രാധാന്യം
ഹെമറ്റോഫാഗസ് ജീവികളിൽ അടങ്ങിയിരിക്കുന്ന ബാക്ടീരിയ , വൈറസ് , രക്തത്തിൽ പരന്ന പരാന്നഭോജികൾ എന്നിവ രോഗകാരണമാകുന്നു.
ബ്യൂബോണിക് പ്ലേഗ്, ചഗാസ് രോഗം, ഡെങ്കിപ്പനി , ഈസ്റ്റേൺ എക്വിൻ എൻസെഫലൈറ്റിസ്, ഫിലേറിയാസിസ് , ലീഷ്മാനിയാസിസ് , ലൈം രോഗം , മലേറിയ , റാബിസ് , സ്ലീപ്പിംഗ് സിക്നെസ്സ് , സെന്റ് ലൂയിസ് എൻസെഫലൈറ്റിസ്, തുലാരീമിയ , ടൈഫസ്, റോക്കി മൗണ്ടൻ പുള്ളി പനി , വെസ്റ്റ് നൈൽ പനി , സിക്ക പനി എന്നിങ്ങനെ പല പകർച്ചവ്യാധികളും പകരുന്നു.
ഹെമറ്റോഫാഗസ് ജീവികളെ ഡോക്ടർമാർ പ്രയോജനകരമായ ആവശ്യങ്ങൾക്കായി ഉപയോഗിക്കുന്നു.
ശസ്ത്രക്രിയ അല്ലെങ്കിൽ ഹൃദയാഘാതത്തെത്തുടർന്ന് ചില മുറിവുകളിൽ രക്തം കട്ടപിടിക്കുന്നത് തടയാൻ ചില ഡോക്ടർമാർ ഇപ്പോൾ അട്ടകളെ ഉപയോഗിക്കുന്നു.
(ഹിരുഡോതെറാപ്പി ഹ്യൂമൻ ഹെമറ്റോഫാഗി
പല മനുഷ്യ സമൂഹങ്ങളും രക്തം കുടിക്കുകയോ ഭക്ഷ്യവസ്തുക്കളും പലഹാരങ്ങളും നിർമ്മിക്കാൻ ഉപയോഗിക്കുകയോ ചെയ്യുന്നു.
പശുവിൻ രക്തം പാലിൽ കലർത്തിയത് ആഫ്രിക്കൻ മാസായിയുടെ പ്രധാന ഭക്ഷണമാണ്.
ആവശ്യമെങ്കിൽ മംഗോളിയക്കാർ അവരുടെ കുതിരകളിൽ നിന്ന് രക്തം കുടിച്ചതായി മാർക്കോ പോളോ റിപ്പോർട്ട് ചെയ്തു.
ലോകമെമ്പാടുമുള്ള പല സ്ഥലങ്ങളും ബ്ലഡ് സോസേജ് കഴിക്കുന്നു .
ഹെമറ്റോഫാഗി ചെയ്യുന്ന മാനസികരോഗികളുടെ  കേസുകളും നിലവിലുണ്ട്.
രക്തരക്ഷസ് സാഹിത്യങ്ങളിൽ കാണാം.
ഹെമി ബാവ
ഭാരതീയയായ ചിത്രകാരിയും ശിൽപ്പിയുമാണ് ഹെമി ബാവ.
1996 അറ്റ്ലാന്റ ഒളിമ്പിക്സിലെ കൊക്കോ കോള കമ്പനി കമ്പനി കമ്മീഷൻ ചെയ്ത് അവർ നിർമ്മിച്ച ശിൽപ്പം പ്രശസ്തമാണ്.
അക്രിലിക്കിലും ഗ്ലാസിലും തീർത്ത രചനകളാണിവരുടേത്..
കാസ്റ്റ് ചെയ്ത ഗ്ലാസിലും ഫൈബർ ഗ്ലാസിലും കോപ്പർ ഫയർഡ് ഗാസുപയോഗിച്ചും ശിൽപ്പങ്ങൾ ചെയ്യാറുണ്ട്.
പ്രത്യേകമായ പരിശീലനങ്ങളില്ലാതെ ചിത്രകലയുടെ ലോകത്തേക്കു വന്നു.
പിന്നീട് സ്കാൻഡിനേവിയൻ ഗ്ലാസ് നിർമ്മാണ രീതി പരിചയപ്പെട്ട അവർ ലോഹം, തടി, അക്രിലിക് എന്നീ മാധ്യമങ്ങളുപയോഗിക്കാൻ തുടങ്ങി.
1996, അറ്റ്‌ലാന്റ ഒള്മ്പിക്സിനോടനുബന്ധിച്ച് തീർത്ത എട്ടടി ശിൽപ്പം അവിടുത്തെ കൊക്കോ കോള മ്യൂസിയത്തിൽ പ്രദർശിപ്പിച്ചിട്ടുണ്ട്.
ഇന്ത്യയിലും വിദേശത്തും നിരവധി പ്രദർശനങ്ങൾ നടത്തിയിട്ടുണ്ട്.
ഹെമിസ് ആശ്രമം ഹെമിസ് ആശ്രമത്തിലെ ഗുരു റിമ്പോച്ചെയുടെ (പദ്മസംഭവ) പ്രതിമ
ഹെമിസ് ആശ്രമം ബുദ്ധ മതക്കാരിലെ ദ്രുഗ്പ വംശക്കാരുടെ ഒരു തിബെത്ത് ബുദ്ധ ആശ്രമം (ഗൊമ്പ) ആണ്.
ലേ യിൽ നിന്നും 45 കി.
മി ദൂരത്തിൽ സ്ഥിതി ചെയ്യുന്ന ഈ ആശ്രമം 1672ൽ അന്നത്തെ ലഡാക്കി രാജാവായ സെൻഗേ നംഗ്യൽ പുനരുദ്ധാരണം നടത്തി.
വാർഷിക ഉത്സവമായ ഹെമിസ് ഉത്സവം എല്ലാ കൊല്ലവും ജൂലൈ ആദ്യ വാരം കൊണ്ടാടുന്നു.
ദ്രുഗ്‌പാ വംശത്തിന്റെയും ഹെമിസ് ആശ്രമത്തിന്റെയും ചരിത്രങ്ങൾ ഉൾക്കൊള്ളുന്ന ഒരു മ്യൂസിയം ഇവിടെ പ്രവർത്തിക്കുന്നുണ്ട്.
ഇപ്പോഴും ഹെമിസ് വാർഷിക ഉത്സവങ്ങൾക്ക് ഉപയോഗിക്കുന്ന വസ്തുക്കൾ ഇവിടെ പ്രദർശിപ്പിച്ചിരിക്കുന്നു.
ഹെമിസ് ആശ്രമം 11ആം നൂറ്റാണ്ടു മുതൽ നിലവിലുണ്ട്.
യോഗി ടിലോപയുടെ ശിഷ്യനായ നാരോപയുമായി ഈ ആശ്രമത്തെ ബന്ധപെടുത്താം.
നാരോപയുടെ ആത്മകഥയുടെ ഒരു പരിഭാഷ (എ. ഗ്രൻവെടൽ ചെയ്തത്) ഈ ആശ്രമത്തിൽ കാണാം.
ഈ പുസ്തകത്തിൽ അദ്ദേഹം തന്റെ ഗുരു ആയ ടിലോപയെ കണ്ടുമുട്ടിയതിനെ കുറിച്ച് വിവരിക്കുന്നുണ്ട്.
ടിലോപ നരോപയ്ക്കു ആദ്ധ്യാത്മിക നിർവാണം ഗ്രഹിക്കുന്നതിനായി 12 വലിയ കർത്തവ്യങ്ങളും 12 ചെറിയ കർത്തവ്യങ്ങളും കൊടുക്കുകയുണ്ടായി.
പുരാതന ബിഹാറിലെ നളന്ദ സർവകലാശാലയുടെ മഠാധിപതി ആയിരുന്നു നരോപ എന്ന് കരുതിപ്പോരുന്നു.
ടർക്കിഷ് അഫ്ഘാൻ മുസ്ലിം ശക്തികളുടെ ആക്രമണത്തിൽ സർവകലാശാല നശിച്ചപ്പോ അദ്ദേഹം ഹിമാലയത്തിലേക്ക് പലായനം ചെയ്തതാവണം.
നരോപയും തിലോപയും ഹെമിസിൽ വച്ച് കണ്ടുമുട്ടിയതിനു ശേഷം ഇന്ന് നിലവിലില്ലാത്ത മഗധയിലുള്ള ഒതന്ത്ര എന്ന ആശ്രമത്തിലേക്കു യാത്ര തിരിച്ചു.
ഇന്ന് ഒതന്ത്ര ഓടാന്റപുരി എന്നറിയപ്പെടുന്നു.
ഹിമാലയൻ ബുദ്ധിസത്തിലെ (Esoteric) കഗ്യു കുലത്തിന്റെ സ്ഥാപകൻ എന്ന് അറിയപ്പെടുന്നത് നരോപ ആണ്.
അതുകൊണ്ടു തന്നെ ഹെമിസ് ആശ്രമം കഗ്യു വംശത്തിന്റെ പ്രധാന കേന്ദ്രം ആയി കണക്കാക്കാം.
ദ്രുഗ്പ വംശം കഗ്യു വംശത്തിന്റെ ഒരു ഉപവംശം ആണ്.
1894ൽ റഷ്യൻ ജേര്ണലിസ്റ് ആയ നിക്കോളാസ് നോടോവിച് യേശുവിന്റെ അജ്ഞാത വർഷങ്ങളിൽ ഇവിടെ വന്നിട്ടുണ്ടെന്നും അതിന്റെ തെളിവുകൾ താൻ ആശ്രമത്തിൽ കാലൊടിഞ്ഞു ചികിത്സയ്ക്ക് കിടക്കുന്ന സമയത്തു കണ്ടിട്ടുണ്ടെന്നും അവകാശപ്പെട്ടു.
പക്ഷെ പിന്നീട് ചരിത്രകാരന്മാർ ഈ കഥ പുനഃ:പരിശോധിക്കുകയും അത് ശരിയല്ല എന്ന് തെളിയിക്കുകയും ചെയ്തു.
പിന്നീട് നോടോവിച് തന്നെ താൻ കളവു പറഞ്ഞതാണെന്ന് സമ്മതിച്ചു.